L 125/54 Den Europæiske Unions Tidende 28.4.2004 KOMMISSIONENS BESLUTNING af 7. januar 2004 om en fusions forenelighed med fællesmarkedet og EØS-aftalen (Sag nr. COMP/M.2978 — Lagardére/Natexis/VUP) ()) (meddelt under nummer K(2003) 5277) (Kun den franske udgave er autentisk) (EØS-relevant tekst) (2004/422/EF) Den 7. januar 2004 vedtog Kommissionen en beslutning i en sag omfattet af Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser1 (?), særlig artikel 8, stk. 2. GD COMP har offentliggjort en ikke-fortrolig version af beslutningen i dens fulde ordlyd på sagens autentiske sprog og på Kommissionens arbejdssprog på følgende adresse: http://europa.eu.int/comm/competition/index da.html (1) Denne sag vedrører det franske selskab Lagardéres overtagelse af kontrollen med bestemte aktiver i det franske selskab Vivendi Universal Publishing (herefter »VUP«), der kontrolleres af Investima 10 ()), der igen kontrolleres af Natexis Banques Populaires. Transaktionen blev anmeldt til Kommissionen den 14. april 2003 i overensstemmelse med artikel 4 i forordning (EØF) nr. 4064/89. (2) Lagardére er en koncern, der driver virksomhed i hele verden på tre hovedområder: kommunikation/ medier/forlag, motorindustri og højteknologi. På kommunikations-, medie- og forlagsområdet, der er det eneste område, der er omfattet af anmeldelsen, er Lagardéres hovedaktiviteter samlet i Hachette S.A. (herefter »Hachette«), der er et helejet datterselskab af Lagardére, og hvis hovedvirksomhed består af følgende: forlagsvirksomhed, den trykte presse, distribution/markedsføring, detailsalg af bøger, den audiovisuelle sektor og multimedier. (3) Investima 10 blev dannet med det formål at forvalte aktiverne i VUP, der er aktiv inden for forskellige dele af forlagsbranchen og desuden beskæftiger sig med logistik og distribution. (4) Lagardére meldte sig i september 2002 som kandidat til at overtage VUP's forlagsinteresser i Europa og Latinamerika (ekskl. Brasilien), som Vivendi Universal netop havde udbudt til salg (?). I slutningen af oktober meddelte Vivendi Universal, at det havde accepteret tilbuddet fra Lagardére. (5) Lagardéres plan for overtagelsen af disse aktiver skulle opfylde en af sælgerens ønsker, som lød på en hurtig handel og hurtig afregning. Det var af hensyn til denne hurtige afvikling af handelen, at Natexis Banques Populaires, efter opfordring fra Lagardére, blev inddraget i overtagelsen af de relevante VUP- aktiver. (6) Den 3. december 2002 indgik Natexis Banques Populaires en bindende salgsaftale med Lagardére, som satte Lagardére i stand til via Ecrinvest 4 og efter godkendelse fra Kommissionen at overtage den samlede kapital i Investima 10, VUP's eneejer. Lagardére betalte købsprisen til Segex (eneaktionær i Ecrinvest 4) samme dag. 1 Udtalelse afgivet af det rådgivende udvalg og endelig ra%port fra høringskonsulenten (EFT C 102 af 28.4.2004). ?) EFT L 395 af 30.12.1989, s. 1. Senest ændret ved forordning (EF) nr. 1310/97 (EFT L 180 af 9.7.1997, s. 1). Investima 10 er siden anmeldelsestidspunktet blevet til Editis SA. ") Vivendi Universal solgte samtidig sine forlagsinteresser i USA (Houghton Mifflin) til en tredje part. () () () 0